Базіліка Святога Рэмігія

Базіліка Святога Рэмігія () — каталіцкая царква ў Рэймсе, былая манастырская царква абацтва святога Рэмігія, заснаванага ў VI стагоддзі. Сучасны будынак базілікі пабудаваны ў першай палове XI стагоддзя. У базіліцы знаходзіцца магіла Святога Рэмігія, аб'ект паломніцтва. Царква ўключана ў спіс аб'ектаў Сусветнай спадчыны ЮНЕСКА.

 Архітэктура і інтэр'ер 
Царква мае ў плане лацінскі крыж. Неф і рукавы трансепта - раманскія, гэта найбольш старажытныя часткі храма. Хор і галерэя з капліцамі выкананы ў гатычным стылі. Самая новая частка - фасад паўднёвага трансепта.

У апсіды захаваліся сапраўдныя вітражы XII стагоддзя, асаблівую каштоўнасць маюць старажытныя габелены, на якіх прадстаўлены эпізоды жыцця Святога Рэмігія.

У базіліцы пахаваны шэраг рэймскіх архіепіскапаў і членаў каралеўскіх сем'яў, у прыватнасці кароль франкаў Карламан, брат Карла Вялікага і кароль Францыі Людовік IV.

 Спасылкі 
 Базіліка на сайце «Рэлігійная архітэктура Захаду» 
 http://stremi-reims.cef.fr/basilique.html 
 http://catholique-reims.cef.fr/basilique-stremi.htm 

Катэгорыя:Рэймс
Катэгорыя:Каталіцкія храмы Францыі
Катэгорыя:Сусветная спадчына ў Францыі
Катэгорыя:Бенедыкцінскія кляштары Францыі